হুলেন লোপেতেগির অধীনে জিততেই ভুলে গিয়েছিল রিয়াল। লিগে হারের হ্যাটট্রিক গড়া দলটি পাঁচ ম্যাচ ধরে ছিল জয়হীন। সান্তিয়াগো সোলারির অধীনে প্রথম দুই ম্যাচেই জয় পেয়েছে রিয়াল। তবে কোপা দেল রের ম্যাচের মতো এ ম্যাচেও জেতার জন্য ১৮ বছরের ভিনিসিয়ুস জুনিয়ুরের কাঁধে চড়তে হলো। গ্যারেথ বেল, করিম বেনজেমা, লুকা মদরিচ, টনি ক্রুস, মার্কো অ্যাসেনসিও ও ইসকো সমৃদ্ধ এক দলের জন্য যেটা অশনিসংকেত নিঃসন্দেহে।